Piper Pimienta

Edulfamid Molina Díaz, chamado Piper Pimienta, nado en Cauca o 4 de agosto de 1939 e finado en Cali o 4 de xuño de 1998, foi un cantautor colombiano de música tropical e salsa. Ademais de vocalista, tamén acadou certa sona grazas á súa habilidade para o baile.

 Nome artístico  
Por mor da súa constitución física: alto, magro e esmirrado, un familiar, referíndose ao froito da pementa, deu en chamalo Piper. Foi no ano 1975, durante unha función na que compartiu escenario co peruano Memo Donix, cando foi introducido ao público como "El Gran Piper Pimienta", algo que Edulfamid negaba, dicindo que o seu nome artístico proviña do seu xeito para o baile.

 Vida 
Piper Pimienta naceu en Colombia, no municipio de Puerto Tejada, departamento do Cauca. A súa nenez transcorreu, non obstante, na cidade de Cali, até onde se trasladara de pícaro xunto co resto da familia. Xa de mozo, realizou diversos oficios non relacionados directamente coa música, mais as súas dotes para o baile e mais a súa voz axiña motivaron que participase en diferentes concursos de afeccionados, o que propiciou que ao cabo puidese vivir da música.

Piper Pimienta viviu os derradeiros anos presa de fortes quebrantamentos de saúde. Unha trombose paralizoulle boa parte do corpo. O 4 de xuño de 1998 foi asasinado en Cali na entrada da súa vivenda a mans de pistoleiros descoñecidos.

 Éxitos musicais 
Piper Pimienta interpretou gran cantidade de éxitos musicaiss ao longo da súa traxectoria. Velaquí algúns deles:

Las Caleñas Son Como las Flores
Buscándote
A la Memoria del Muerto
Valluna
Cañaveral
Duelo de Picoteros
A la Loma de la Cruz
La Fruta Bomba
Que No Muera la Rumba
La Guagua
Oriza
El Látigo
Nunca Fui Tan Feliz
Las Flores
Sucesos
Bomba en Navidad
Sombra de un Pasado

 Notas 

Véxase tamén
 Ligazóns externas 
 Piper Pimienta coa Colombian All Star
 Piper Pimienta bailando con The Latin Brothers

Categoría:Personalidades da salsa
Categoría:Cantantes de Colombia